stanford-oval/wikipedia huggingface dataset:
ספורט נכים
ציוד > כיסאות הגלגלים הידניים של ספורט הנכים

ככלל, כיסאות הגלגלים הידניים הם בעלי מגוון תכונות ואינם דומים זה לזה. אולם, ישנן תכונות של כיסאות גלגלים לשימוש יומיומי שלא ימצאו לעולם בכיסאות גלגלים לספורט. כיסא גלגלים לספורט לא יהיה בעל יכולת קיפול, לא יהיו לו ידיות דחיפה למסייע אישי ולא יהיו לו מעצורים. משטחי גלגליו הגדולים של כיסא הגלגלים לשימוש היום יומי יהיו אנכיים או כמעט אנכיים למישור הרצפה (כך שיתפוס שטח צר יותר אך יהיה פחות יציב).
כללית, ישנן שלוש שלדות מקובלות לכיסאות גלגלים ידניים: השלדה המוצלבת - המאפשרת התקפלות, שלדת הגשר התלוי - השלדה הקלה והמינימליסטית ושלדת הקופסה - החזקה ביותר. כיסאות הספורט יהיו או בעלי שלדת קופסה או בעלי שלדה ייחודית שאינה נמנית עם שלושת הסוגים שהוזכרו.
כיסאות למרוצים. כיסאות בעל שלדה ייחודית ושלושה גלגלים. חישוקי האחיזה שעל הגלגלים הגדולים הם חישוקים קטנים מהרגיל ותפקידם אינו לחסוך מהמשתמש מגע בצמיג, אלא לאפשר לו לאחוז בהם ובצמיג לסירוגין וכך לצור מעין מערכת הנעה של שני הילוכים. מישורי הגלגלים הגדולים אינם אנכיים לרצפה.
כיסא לטניס נכים. כיסא בעל שלדה ייחודית, גלגלים קטנים שאחד מהם באמצע החזית האחורית ושניים נוספים בקרבת אמצע החזית הקדמית. מישורי הגלגלים הגדולים אינם אנכיים לרצפה. כיסא זה יציב לכוחות הדיפה מכל כיוון.
כיסא לכדורסל נכים. כיסא בעל שלדת קופסה, פגוש ומישורי גלגלים גדולים שאינם אנכיים לרצפה.
כיסא לרוגבי. כמו כיסא כדורסל, אך מוגן ומחוזק יותר.
כיסאות קרלינג נכים; כיסאות גלגלים עם שלדת קופסה ואבזור מינימלי.
לשם השוואה, כיסא גלגלים המכיל רבות מהתכונות שאינן מתאימות לכיסאות ספורטיביים ולכן אינו מיועד לספורט. כיסא בעל שלדה מוצלבת - מתקפלת.
ספורט נכים בישראל

ארבעה גופים עיקריים עוסקים בקידומו של ספורט נכים בישראל: ההתאחדות הישראלית לספורט נכים, ארגון נכי צה"ל, איל"ן ועמותת אתגרים.
בארץ פועלות קבוצות ספורט נכים מן הטובות בעולם, ביניהן ספיבק, איל"ן קריית חיים, "אתגרים" ובית הלוחם חיפה. מועדונים אלו מצטיינים בייחוד בענף השחייה, בו זוכים שחיינים נכים ישראלים במדליות זהב במשחקים הפאראלימפיים. תקופת השיא של ספורט הנכים בישראל הגיעה בעקבות שיקום הפצועים הרבים ממלחמת יום הכיפורים.
הוועד הפאראלימפי בישראל וההתאחדות הישראלית לספורט נכים מרכזים 19 ענפי ספורט בהם פעילים ספורטאים רבים. נכון ל-2016, ישראל מדורגת במקום 13 בעולם במספר המדליות במשחקים הפאראלימפיים עם 375 מדליות בסך הכל, מהן 123 מדליות זהב, 123 מדליות כסף ו-129 מדליות ארד.
ראו גם

משחקי אינוויקטוס
תיירות נגישה
המשחקים הפאראלימפיים
ספורט נכים בישראל
הערות שוליים

↑   מיכאל קרייטמן, "ספורט הנכים בישראל", באתר הספרייה הווירטואלית של מטח, ד"ר חיים קאופמן וד"ר חגי חריף (עורכים); סדרת עידן, כרך 22-תרבות הגוף והספורט בישראל במאה העשרים; הוצאת יד יצחק בן-צבי, 2002
↑  הוצלר ישעיהו, ספורט נכים, ספורט שיקומי וספורט ריפויי - מהותם וחשיבותם לרווחת הנכה
↑  A Brief History of Disability Sports, disabilitysport.org
↑  ישעיהו הוצלר, גיא סלומון, השימוש בארגומטר גלילים להערכת כושר אנאירובי של שחקני ושחקניות כדורסל בכיסא גלגלים: היתכנות ותוקף מבנה, בתנועה: כתב-עת למדעי החינוך הגופני והספורט ד,1, 1997, עמ' 7-29
↑  שירי אלג'ם, ‏רובי ריבלין אירח את משלחת העיוורים לסיאול, באתר ערוץ הספורט, 3 במאי 2015
| --- | --- |
בקרת זהויות :  NLI: 987007529391505171  GND: 4005277-1  LCCN: sh85126930  LNB: 000061849  NDL: 01124144 
משלחת ישראל לאליפות העולם לעיוורים, סיאול 2015
טורקמניסטן במשחקים האולימפיים לנוער

טורקמניסטן משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הטורקמניסטנים מדליית ארד יחידה באגרוף. טורקמניסטן החלה להשתתף במשחקי החורף החל מאולימפיאדת הנוער לוזאן (2020).
השתתפות במשחקים > משחקי הקיץ

המשלחת הראשונה של טורקמניסטן למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בארבעה ענפי ספורט. המשלחת זכתה במדליית ארד. המשלחת הגיעה להישגים בענף האגרוף עם זכייה במדליית ארד בקטגוריית משקל חצי-כבד נערים. המשלחת לא הגיעה להישגים בענפים ג'ודו, הרמת משקולות ושחייה.
המשלחת לאולימפיאדת הנוער נאנג'ינג מתנה שלושה ספורטאים שהתחרו בשלושה ענפי ספורט. המשלחת לא זכתה במדליות. המשלחת הגיעה להישג בענף ההרמת משקולות בה סיימה במקום הרביעי בקטגוריית משקל נערים עד 62 ק"ג. המשלחת לא הגיעה להישגים בענפים היאבקות ושחייה.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

טורקמניסטן במשחקים האולימפיים
טורקמניסטן במשחקים הפאראלימפיים
פאט סאליבן

| --- | --- |

 לידה:  22 בפברואר 1885 פדינגטון, אוסטרליה 
 פטירה:  15 בפברואר 1933 (בגיל 47) ניו יורק, ארצות הברית 
 מקום קבורה:  סקרנטון 
 מדינה:  אוסטרליה 
 בן או בת זוג:  Marjorie Gallagher (21 במאי 1917–מרץ 1932) 
 מספר צאצאים:  0 
 פרופיל ב-IMDb
 
פאט (פאטריק) סאליבן (באנגלית: Patrick Sullivan;‏ 2 בפברואר 1887 - 17 בפברואר 1933), מפיק קולנוע ואנימטור אוסטרלי-אמריקאי. ידוע בעיקר בשל סרטוני הראינוע המצוירים של פליקס החתול שהפיק בין השנים 1919–1930.
חייו

סאליבן נולד בסידני (ניו סאות' ויילס, אוסטרליה). בין השנים 1905–1907 צייר קומיקס עבור העיתון "העובד". ב-1909 היגר לאנגליה וניסה את מזלו בתחומים שונים: אגרוף, שירה, ריקוד, כמו גם ציור קומיקס. ב-1914 היגר לארצות הברית. תחילה עסק בציור רצועות קומיקס, מאוחר יותר עבר לאנימציה ואף הקים אולפן משלו.
דמותו של פליקס החתול הופיעה לראשונה בסרטון "השטויות של פלין" שהופק באולפנו של סאליבן בשנת 1919. 

קיימת מחלוקת אם סאליבן יצר את דמותו של פליקס, או האנימטור אוטו מסמר שעבד באולפנו. פליקס החתול היה הדמות המצוירת הפופולרית ביותר בקרב צופי הראינוע בשנות ה-20. הקרדיט לדמות יוחס לסאליבן מאז היווצרה, בין השאר הוא טען זאת בריאיון עיתונאי וחתימתו הופיעה על רצועות הקומיקס. כמקובל אז, עקב היותו בעליו של האולפן, הוא היה בעל זכויות היוצרים על יצירותיהם של עובדיו. רק שנים רבות לאחר מותו טענו מסמר, אנשי צוות מאולפנו של סאליבן והיסטוריונים של קומיקס, כי מסמר הוא שהיה יוצרו של פליקס.
ב-1928 המפיצים ביטלו את חוזהו של סאליבן עקב סירובו להתקדם מראינוע לקולנוע. כששינה את דעתו ב-1930 הפיק שני סרטונים מדובבים שנחלו כישלון בקופות. בעקבות כישלונותיו הידרדר מצבו הבריאותי והנפשי. מותה של אשתו מרג'ורי במרץ 1932, מוטט אותו וכשנפטר ב-1933 הותיר את אולפנו בקריסה.
אושן 11

ערך זה עוסק בסרט משנת 2001. אם התכוונתם למשמעות אחרת, ראו .
| --- | --- |

כרזת הסרט
 מבוסס על:  האחד עשר של דני אושן 
 בימוי:  סטיבן סודרברג 
 הופק בידי:  הארי ויינטראוב
 תסריט:  ג'ורג' ס. ג'ונסון ג'ק ראסל הארי בראון צ'ארלס לדרר טד גריפין
 עריכה:  סטיבן מיריונה
 שחקנים ראשיים:  ג'ורג' קלוני בראד פיט אנדי גרסיה מאט דיימון ג'וליה רוברטס דון צ'ידל אליוט גולד קייסי אפלק ברני מק
 מדבבים:  מלאני הינזה (הולי מארי קומבס) 
 מוזיקה:  דייוויד הולמס 
 צילום:  סטיבן סודרברג 
 מדינה:  ארצות הברית, אוסטרליה 
 חברת הפקה:  האחים וורנר, ג'רי ויינטראוב הפקות, Section Eight Productions 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  5 בדצמבר 2001
 משך הקרנה:  112 דק' 
 שפת הסרט:  אנגלית 
 סוגה:  סרט שוד, סרט הרפתקאות, סרט בלשי, סרט קומדיה, סרט פעולה 
 מקום התרחשות:  פלורידה, בלאג'יו 
 תקציב:  85,000,000‏$
 הכנסות:  450,717,150‏$
 הכנסות באתר מוג'ו:   oceanseleven
 פרסים:  פרס ארגון שידורי המוזיקה (דייוויד הולמס)
 סרט הבא:  אושן 12 
 oceans11.warnerbros.com
 דף הסרט ב־IMDb
 
בראד פיט, ג'ורג' קלוני, מאט דיימון, אנדי גרסיה, ג'וליה רוברטס וסטיבן סודרברג, דצמבר 2001
כרזת הסרט
אושן 11 (באנגלית: Ocean's Eleven) הוא סרט קומדיית-שוד משנת 2001 בבימויו של סטיבן סודרברג, עיבוד מחודש לסרט באותו שם משנת 1960 בכיכובם של פרנק סינטרה, דין מרטין וסמי דייוויס ג'וניור. בסרט משתתפים אנסמבל של שחקנים כדוגמת ג'ורג' קלוני, בראד פיט, אנדי גרסיה, מאט דיימון, דון צ'ידל, אליוט גולד, קייסי אפלק וג'וליה רוברטס. הסרט נחל הצלחה קופתית ולווה בשני סרטי המשך – "אושן 12" בשנת 2004 ו"אושן 13" ב-2007 ובסרט ספין אוף בכיכובן של ריהאנה, אן האת'וויי וסנדרה בולוק, "אושן 8", שיצא לאקרנים ב-2018.
תקציר העלילה

דני אושן, פושע שרק השתחרר מכלא ניו ג'רזי, מפר את תנאי הערבות שלו ונוסע ללוס אנג'לס להפגש עם שותפו לפשע ראסטי ראיין, כשבאמתחתו מזימה חדשה. השניים עושים את דרכם ללאס וגאס ומציעים לרובן טישקוף, חבר קרוב ובעל קזינו לשעבר, הצעה לשדוד את הכספות של שלושה מבתי הקזינו הגדולים – בלאג'יו, מיראז' ו-MGM גראנד. בתחילה, רובן אינו משתכנע, ביודעו את רמת האבטחה הכבדה בכל אחד מבתי הקזינו. אולם, לאחר שהוא רואה בכך הזדמנות לעקוץ את יריבו, טרי בנדיקט, שלו שייכים בתי הקזינו, הוא מסכים לממן את הפעולה. לפי חוקי הוועדה להימורים בנבדה, על שלושת בתי הקזינו להחזיק ברשותם את אותו סכום כסף למקרה של כיסוי כספי ההימורים. נוסף על כך, יותר מ-150 מיליון דולר מאוחסנים בקזינו בלאג'יו בערב ההימורים שבו מתרחש גם קרב אגרוף.
דני וראסטי מתחילים לגייס שותפים ותיקים ופושעים ממולחים אחרים לתוך הקבוצה. בתחילה הם מבצעים פעולת תצפית על בית הקזינו כדי ללמוד על רמת האבטחה, על תוואי השטח ועל שגרת יומם של צוות הקזינו ושומריו. בו זמנית, הם יוצרים העתק מדויק של הכספת כדי להתאמן בהתחמקות ממערכות האבטחה המתוחכמות שלה.
במהלך התכנון, הקבוצה מגלה שאשתו לשעבר של דני, טס, היא כעת אהובתו של בנדיקט. ראסטי מפציר בדני לבטל את התוכנית משום חששותיו שטס תזהיר את בנדיקט אם תראה את בעלה לשעבר, אולם דני לוקח אותה בחשבון כחלק מתוכניתו.
בליל הקרב, התוכנית יוצאת לפעולה. דני עצמו נכנס לקזינו ונראה על ידי בנדיקט, שמורה לאחד משומריו לכלוא אותו בחדר שירות ולהרביץ לו. אולם, אותו שומר משוחד על ידי דני ומאפשר את שחרורו ואיחוד עם אנשיו בכספת. הצוות מצליח לנתק את אספקת החשמל לעיר באופן זמני, מה שמאפשר להם לחדור לכספת ללא גילוי. בזמן שבנדיקט מנסה להשתלט על המהומה שבקזינו, ראסטי מתקשר אליו מטלפון נייד שדני שתל מקודם בכיסה של טס. הוא מודיע לו ששלוש כספותיו נשדדות בזה הרגע וכל הכסף יתפוצץ במידה ובנדיקט לא ישתף פעולה ויאפשר את העמסתו במסחרית המחכה בחוץ. בנדיקט נעתר לבקשתו של ראסטי ומורה לאנשיו לעקוב אחר המסחרית עם הכסף, בו בזמן הוא קורא לצוות SWAT שישתלט על הכספת. אולם, הסתערות צוות ה-SWAT גורם לפיצוץ חלק אחד של הכסף.
בנדיקט מגלה שהווידאו מהכספת הוא מפוברק, היות שמרצפות החדר שאך לאחרונה הונחו חסרות את הלוגו של הקזינו. באותה עת, אנשיו של בנדיקט העוקבים אחר המסחרית מגלים שהיא נשלטת מרחוק ומלאה בעלונים במקום כסף. פלאשבק לאחור מגלה שדני השתמש בחדר הכספת המזויף כשידור הווידאו המפוברק, ושאנשיו התחפשו לצוות ה-SWAT ולקחו את כל הכסף מתחת לאפם של השומרים. בנדיקט חוזר לחדר השירות בו עדיין מוחזק דני, מה שאינו יכול לקשור אותו לביצוע הפעולה. דני מציע לבנדיקט עזרה במציאת הכסף אם יוותר על טס, ובנדיקט מסכים. מה שבנדיקט לא יודע הוא שהצוות קישר את מצלמת האבטחה של חדר השירות עם חדרה של טס. כשטס מגלה את חוסר נאמנותו של בנדיקט, היא עוזבת אותו וחוזרת לדני. דני עצור באשמת הפרת תנאי שחרורו, לאחר שבנדיקט התריע על כך למשטרה. מספר חודשים אחר כך, הוא משתחרר ונפגש עם ראסטי וטס, לעינם הפקוחה של שומריו של בנדיקט.
שחקנים > האחד עשר של דני אושן

לפי סדר גיוסם:
ג'ורג' קלוני – דני אושן, "איש הרעיון"
בראד פיט – ראסטי ראיין, "איש הפרטים"
ברני מק – פרנק קאטון, "האיש מבפנים"
אליוט גולד – רובן טישקוף, "האיש המספק"
קייסי אפלק – וירג'יל מאלוי, "אמצעי המילוט"
סקוט קאן – טורק מאלוי, "אמצעי המילוט"
אדי ג'מיסון – ליווינגסטון דל, "העיניים מלמעלה"
דון צ'ידל – באשר טר, "החובט"
שאובו קין – "ין המדהים", "איש הגריז"
קרל ריינר – סול בלום, "המהמר הכבד"
מאט דיימון – ליינוס קולדוול, "הטירון"
שחקנים > אחרים והופעות אורח

אנדי גרסיה – טרי בנדיקט, "המטרה"
ג'וליה רוברטס – טס אושן, "הקלף החם"
בנוסף, צוות שחקנים אורחים הופיעו בתפקיד עצמם, כדוגמת הולי מארי קומבס, טופר גרייס, ג'ושוע ג'קסון, בארי ווטסון, שיין ווסט, הנרי סילבה ואנג'י דיקנסון, כאשר השניים האחרונים הופיעו גם בסרט המקורי. במאי הסרט, סטיבן סודרברג, הופיע כאחד משודדי הבנק יחד עם באשר. שני המתאגרפים ולדימיר קליצ'קו ולנוקס לואיס הופיעו בתפקיד עצמם.
התחבולות

בתחילת הסרט, כאשר הם מתחילים להכין תוכנית פעולה לביצוע השוד, ראסטי אומר לדני:
"הייתי אומר שאתה מסתכל על בואסקי, ג'ים בראון, מיס דייזי, שני ג'תרו, לאון ספינקס, שלא לדבר על האלה פיצג'רלד הגדולה מכולן."
רשימת התחבולות שבסרט נכתבו בידי הבמאי סטיבן סודרברג והתסריטאי טד גריפין כדי לתאר את סוגי האנשים ואת מעשי הפשע שנדרשים על-מנת לבצע את שוד בתי הקזינו:
בואסקי – בזמן שסול משחק את ליימן זרגה. הכוונה כאן היא לאיבן בואסקי(אנ'), סוחר באיגרות חוב בבורסה לניירות ערך של ניו יורק שנתפס בעת ביצוע פעולות מרמה הנוגעות באבטחה. שיטת הפעולה היא מהמר כבד שיש ברשותו מידע פנימי.
ג'ים בראון – במהלך העימות בין פרנק קאטון לליינוס קולדוול, המבוים כדי להסיח את דעתו של טרי בנדיקט מהשגת הקודים לפיצוח הכספת. נקרא על-שם שחקן הפוטבול האמריקני ג'ים בראון.
מיס דייזי – רכב היחידה ללוחמה בטרור ששימש כרכב מילוט. לקוח משם הסרט "הנהג של מיס דייזי".
שני ג'תרו – טיפוסים פרועים וחסרי רסן (במקרה זה, האחים מאלוי) המתעמתים זה מול זה בקזינו, בזמן שבלונים מסתירים את מצלמת האבטחה ומסיחים את דעתם של השומרים, מה שמאפשר ללווינגסטון דל לחמוק למשרדי האבטחה.
ליאון ספינקס – הפרעת קרב האגרוף. הדבר מתייחס לניצחונו המפתיע של המתאגרף ליאון ספינקס על מוחמד עלי.
אלה פיצג'רלד – השידור המחזורי של קלטת השוד המשודרת במערכות האבטחה של בנדיקט. התייחסות לשידורה של פרסומת משנות ה-70 של חברת ממורקס, שבה הקלטת קולה של אלה פיצג'רלד שוברת זכוכית והצופה ניצב בפני השאלה "האם זה חי או שזה ממורקס?".
מגזין אנטרטיינמנט ויקלי כלל את סצנת השוד של הסרט "אושן 11" ברשימת "הטובים ביותר של סוף העשור", באומרו כי "באמצעות שלושה בתי קזינו בלתי חדירים של וגאס ו-11 פושעים ממולחים, סיבוב הקובייה משנת 2001 של סטיבן סודרברג מספק את סצנת השוד המנצחת ביותר של העשור".
הכנסות וביקורות

הסרט נעשה בתקציב של 85 מיליון דולר, והכניס למעלה מ-450 מיליון דולר ברחבי העולם – סכום ההכנסות החמישי בגודלו לשנת 2001. הסרט זכה ל-81% רייטינג באתר הביקורות Rotten Tomatoes. מגזין פיפל ציין כי הסרט הוא "הנאה צרופה מתחילתו עד סופו".
סרטי המשך

אושן 12
אושן 13
הערות שוליים

↑  מאה הסרטים והסדרות הטובים ביותר, באתר אנטרטיינמנט ויקלי, 4 בדצמבר 2009
↑  אושן 11 – ביקורות
| --- | --- |
בקרת זהויות :  LCCN: no2001096543   WorldCat (עם LCCN): no2001-096543
נאורו במשחקים האולימפיים לנוער

נאורו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מנאורו מדליית כסף באגרוף. עם זאת, ההשתתפות של נאורו במשחקים היא בעיקר סמלית.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של נאורו למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה נאורו עד כה. המשלחת כללה 4 ספורטאים שהתחרו בשלושה ענפי ספורט. המשלחת הגיעה להישג בענף האגרוף בה היא זכתה במדליית כסף בקטגוריית משקל זבוב (עד 51 ק"ג) בנים. המשלחת סיימה במקומות האחרונים בענפים אתלטיקה והרמת משקולות.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה שני ספורטאים שהתחרו בשני ענפים. בניגוד לאולימפיאדת הנוער הקודמת המשלחת לא זכתה במדליה וסיימה במקומות האחרונים בענפים אתלטיקה והרמת משקולות.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

נאורו במשחקים האולימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
Whatever It Takes

| --- | --- |

 סינגל בביצוע Imagine Dragons
 מתוך האלבום Evolve
 יצא לאור:  9 במאי 2017 
 פורמט:  תקליטור, הורדת מוזיקה, הזרמת מוזיקה 
 סוגה:  אלקטרופופ 
 שפה:  אנגלית 
 חברת תקליטים:  אינטרסקופ רקורדס 
 
"Whatever It Takes" (בעברית: "כל מה שיידרש") הוא שיר של להקת הפופ רוק האמריקאית Imagine Dragons. השיר יצא לאור ב-9 במאי 2017, כסינגל קידום מכירות דרך Kidinakorner ו-Interscope. מאוחר יותר הוא הפך לסינגל השלישי מתוך אלבום אולפן השלישי של הלהקה, Evolve, ב-6 באוקטובר 2017. הוא שימש כשיר הנושא הרשמי של אירוע ה- שלם וצפה WWE, בנוסף להכללתו במשחק הווידאו Madden NFL 18.
רקע

ב-9 במאי 2017 הוכרז שם השיר יחד עם עטיפת האלבום Evolve באמצעות טוויטר ב-9 במאי 2017.
קליפ

קליפ לשיר שוחרר ב-12 באוקטובר 2017. בוים על ידי מאט איסטין ואהרון היימס. איסטין גם ביים בעבר את הקליפים לשירים On Top of the World" ,Roots" ו-" Believer ". הסרטון מתחיל כשהסולן דן ריינולדס שוחה בחדר מלא במים. לאחר מכן הוא חותך לסצנה שבה ריינולדס והלהקה מנגנים באותו חדר; עם זאת, הוא אינו מלא במים בסצנה זו. כשהם מבצעים את הפזמון של השיר, הגג מתפורר והגשם מתחיל לזרום פנימה. לאורך הסרטון, הגשם נמשך והחדר בסופו של דבר מתמלא לחלוטין במים. עם זאת, הלהקה עדיין מנגנת. בזמן שריינולדס שר, חפצים כמו כפפת אגרוף ומפתחות צפים לידו יחד עם שני אנשים שהם לכאורה סירנות, מושכים בו משני הצדדים. לפני הפזמון האחרון, המוזיקה נעצרת והלהקה מרחפת ללא רוח חיים על המים. כשהם שוב פורצים לשיר, הבמה השתנתה לחלוטין מכיוון שהחדר כבר לא מתחת למים, והחדר עולה בלהבות כשלהקה מנגת בו. כשהסרטון מסתיים, הכל בוער והמוזיקה נעצרת. הסרטון זכה בפרס MTV Video Music עבור "סרטון הרוק הטוב ביותר".
הופעות חיות

באוקטובר 2017, Imagine Dragons ביצעה את השיר בתוכנית "Late Night עם סת' מאיירס".
ב-30 במאי 2018, הם ביצעו את השיר בשידור חי לפני המשחק השני של גמר גביע סטנלי 2018 ב-T-Mobile Arena בלאס וגאס.
שימוש במדיה

בפברואר 2018, Imagine Dragons ביקשה מוועידת הפעולה הפוליטית השמרנית להפסיק להשתמש ב"Whatever It Takes" באתר הוועידה שלהם.
נבחרת יוטה ג'אז של ליגת ה-NBA מרבה לנגן את השיר לפני הטיפ-אוף של כל משחק בית ב-ויוינט סמארט הום ארנה בסולט לייק סיטי, יוטה.
הופעה מסחרית

נכון ל-15 במאי 2018, השיר הגיע למקום ה-12 ב-בילבורד הוט 100.
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרסי הווידאו קליפים של MTV | 2018 | הרוק הטוב ביותר | זכייה |
| פרסי המוזיקה של בילבורד | 2019 | שיר הרוק המוביל | מועמדות |
| פרסי בחירת הנוער | 2018 | השיר הנבחר – להקה | מועמדות |
| פרסי בחירת הנוער | 2018 | שיר רוק/אלטרנטיבי נבחר | זכייה |
מיקומי שיא

|   ‏‏‏  מצעדים ודירוגים (2017–18)> מדינה |   ‏‏‏  מצעדים ודירוגים (2017–18)> מצעד |   ‏‏‏  מצעדים ודירוגים (2017–18)> מיקום שיא |   ‏‏‏  מצעדים ודירוגים (2017–18)>  |
| --- | --- | --- | --- |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 34 |  |
|  איטליה | מצעד הסינגלים האיטלקי | 9 |  |
|  אירלנד | מצעד הסינגלים האירי | 86 |  |
|  ארצות הברית | בילבורד הוט 100 | 12 |  |
|  ארצות הברית | מצעד השירים העכשוויים למבוגרים | 14 |  |
|  ארצות הברית | מצעד 40 שירי המיינסטרים | 3 |  |
|  גרמניה | GfK – טופ 100 | 7 |  |
|  הולנד | מצעד 40 הסינגלים ההולנדיים | 40 |  |
|  הממלכה המאוחדת | מצעד הסינגלים הבריטי | 93 |  |
|  ולוניה | אולטראטופ 40 | 8 |  |
|  לבנון | מצעד 20 העליונים הרשמי של לבנון | 15 |  |
|  סקוטלנד | מצעד הסינגלים הסקוטי | 61 |  |
|  פורטוגל | מצעד הסינגלים הפורטוגזי | 48 |  |
|  פלנדריה | אולטראטופ 50 | 9 |  |
|  צרפת | SNEP | 37 |  |
|  קנדה | קנדה הוט 100 | 26 |  |
|  שוודיה | סוורייטופליסטן | 85 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  גרמניה | GfK – טופ 100 | 95 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  איטליה | מצעד הסינגלים האיטלקי | 56 |  |
|  ארצות הברית | בילבורד הוט 100 | 37 |  |
|  ארצות הברית | מצעד השירים העכשוויים למבוגרים | 36 |  |
|  ארצות הברית | מצעד 40 שירי המיינסטרים | 31 |  |
|  גרמניה | GfK – טופ 100 | 86 |  |
|  ולוניה | אולטראטופ 40 | 63 |  |
| המצעד הרשמי של גלגלצ | 12 |  |  |
|  פורטוגל | מצעד הסינגלים הפורטוגזי | 99 |  |
|  פלנדריה | אולטראטופ 50 | 39 |  |
|  צרפת | SNEP | 73 |  |
|  קנדה | קנדה הוט 100 | 38 |  |
|  שווייץ | המצעד השווייצרי | 23 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 7× פלטינה | 7,000,000 |
סיכום
| בכל העולם | — | 7,000,000 |
הערות שוליים

↑  Da'Shan Smith (9 במאי 2017). "Imagine Dragons Are Ready to 'Evolve' With Upcoming Album & Tour, Share New Song 'Whatever It Takes'". Billboard. נבדק ב-10 במאי 2017. {{cite news}}:  (עזרה)
↑  "Imagine Dragons - Whatever It Takes". YouTube. 12 באוקטובר 2017. נבדק ב-12 באוקטובר 2017. {{cite news}}:  (עזרה)
↑  Gold & Platinum, RIAA (באנגלית אמריקאית)
| Imagine Dragons |
| --- | --- | --- |
| דן ריינולדס • ויין סרמון • בן מקי • דניאל פלצמן   דיסקוגרפיה | דן ריינולדס • ויין סרמון • בן מקי • דניאל פלצמן   דיסקוגרפיה |  |
| אלבומי אולפן | Night Visions •‏ Smoke + Mirrors •‏ Evolve •‏ Origins •‏ Mercury – Act 1 •‏ Mercury – Act 2 •‏ Loom |  |
| אלבומי הופעה | Live at Independent Records •‏ Imagine Dragons Live: London Sessions •‏ Night Visions Live •‏ Smoke + Mirrors Live |  |
| מיני-אלבומים | Speak to Me •‏ Imagine Dragons •‏ Hell and Silence •‏ It's Time •‏ Continued Silence •‏ Hear Me •‏ The Archive •‏ iTunes Session •‏ Shots •‏ Live at AllSaints Studios |  |
| סינגלים | It's Time •‏ Radioactive •‏ Hear Me •‏ Demons •‏ On Top of the World •‏ Monster •‏ Battle Cry •‏ Warriors •‏ I Bet My Life •‏ Gold •‏ Shots •‏ Roots •‏ I Was Me •‏ Sucker for Pain •‏ Levitate •‏ Believer •‏ Thunder •‏ Whatever It Takes •‏ Next to Me •‏ Born to Be Yours •‏ Natural •‏ Zero •‏ Machine •‏ Bad Liar •‏ Birds •‏ Follow You •‏ Cutthroat •‏ Wrecked •‏ Monday •‏ Enemy •‏ Bones •‏ Sharks •‏ I Don't Like Myself •‏ Symphony •‏ Crushed •‏ Children of the Sky •‏ Eyes Closed •‏ Nice to Meet You |  |
| סינגלים שיווקיים | Amsterdam •‏ Round and Round •‏ Smoke and Mirrors •‏ I'm So Sorry •‏ Walking the Wire |  |
| שירים נוספים | Tiptoe •‏ Bleeding Out •‏ Who We Are •‏ Polaroid •‏ Dream	•‏ It Comes Back to You •‏ Friction •‏ The Fall •‏ Thief •‏ I Don't Know Why •‏ Rise Up •‏ I'll Make It Up to You •‏ Start Over •‏ Mouth of the River •‏ Yesterday •‏ Dancing in the Dark •‏ Thunder / Young Dumb & Broke  •‏ Boomerang •‏ Cool Out •‏ West Coast •‏ Bullet in a Gun •‏ Digital •‏ Only  •‏ Stuck •‏ Love •‏ Heart Upon My Sleeve •‏ Wrecked •‏ Enemy •‏ Bones |  |
| השתתפות בסינגלים | Lost Cause •‏ Ready Aim Fire •‏ Who We Are •‏ 30 Live (original demo) •‏ Heart Upon My Sleeve |  |
| סיבובי הופעות | Mercury Tour •‏ Fall Tour 2012 •‏ Smoke + Mirrors Tour •‏ Evolve World Tour |  |
| --- | --- |
בקרת זהויות :  MusicBrainz release group: 69ed06a7-7a05-406a-92a2-f3216d1c1561